kardosdrur/scandi-wiki huggingface dataset:
Hamun-e Jaz Murian

Hamun-e Jaz Murian (persisk هامون جازموریان) er eit innlandsbasseng eller senking søraust i Iran, som kryssar provinsane Kerman og Sistan og Balutsjistan. I midten av bassenger er ein hamun eller ein tidvis tørrlagt innsjø. Innsjøen kan tørke heilt inn i år med tørke, men kan ha vatn året rundt i våtare år. I juni 2007 fekk området over 125 mm nedbør då syklonen Gonu råka området og enda ein mangeårig tørke i området. 

Jaz Murian har ei avlang form frå aust til vest, omgjeve av fjellkjeder som når høgder på 2000 meter over havet. Dei lågaste områda ligg heilt i vest mot byane Kahnuj og Minab.

Det renn to elvar ut i bassenget, Bampur frå aust og Halil Rud frå vest, men ingen av dei fører mykje vatn til dei sentrale områda av bassenget, sidan vatnet stort sett er tørka inn før det når området.

Kjelder

Denne artikkelen bygger på «Hamun-e Jaz Murian» frå ,  den 4. april 2021. 
 oppgav desse kjeldene: 
J. V. Harrison, «The Jaz Murian Depression, persisk Balutsjistan,» The Geographical Journal, Vol. 101, No. 5/6 (May - Jun., 1943), pp. 206–225.
N. L. Falcon Frs, «From Musandam to the Iranian Makran,» 	The Geographical Journal, Vol. 141, No. 1 (Mar., 1975), pp. 55–58.

Senkingar
Endorheiske nedslagsfelt i Asia
Iransk geografi
Geografi i Kerman-provinsen
Geografi i Sistan og Balutsjistan
Alendansjøen

Alendansjøen er ein innsjø med eit areal på 17 til 30 hektar i Sari fylke i Iran. Innsjøen vert òg kalla Pelle Azni etter den nærliggande landsbyen Azni. Han ligg 70 km frå byen Sari og langs vegen mellom Sari og Semnan. Innsjøen ligg 1200 meter over havet.

Det renn ingen elvar inn eller ut av innsjøen, og han får berre vatn frå regnvatn.

Galleri

Kjelder

Denne artikkelen bygger på «Alendan lake» frå ,  den 4. april 2021. 
 oppgav desse kjeldene:

Geografi i Mazandaran
Innsjøar i Iran
Turistmål i Mazandaran
Handball-NM 2006/Menn

Noregsmeisterskapen i handball 2006 for menn vart vunne av Sandefjord Turn- & Idrettsforening etter finalesiger 27 – 26 over Haugaland Håndballklubb frå Tysvær kommune.

Finalen vart avvikla i Oslo Spektrum laurdag 30. desember 2006 framfor 4 896 tilskodarar. Etter ei jamn opning tok Sandefjord leiinga fyrste gongen til stillinga 6-5. Dei siste 10-11 minutta av fyrste omgang drog STIF ifrå, så ved pause stod det 16-12 til STIF. I den andre omgangen auka laget til ei nimålsleiing, før Haugaland jamt og trutt tok innpå. Ni sekund før sluttsignalet reduserte storskåraren i kampen til 26-27. Sandefjord klarte så å ro inn sigeren.

På Sandefjord sitt vinnarlag stod Svenn Erik Medhus og Stig Søberg Johansen i mål, medan målskårarane var Andreas Kjølner Hansen (6), Preben Vildalen (5), Geir Jomaas (4), Kristoffer Moen (4), Eivind Ellingsen (4), Håvard Augensen (3) og Even Sandnes (1). 

Geir Harald Sjurseth skåra heile 13 mål for Haugaland HK. Dei andre måla kom frå Aleksandar Medjedovic (4), Gustav Samuelsson (3), Milorad Despotovic (2), medan Ronnie Smedsvik, Johan Andersson, Arnt Inge Vorre og Frode Nygård skåra ein gong kvar.

Dommarane straffa vinnarlaget med fire 2-minuttsutvisingar og Haugaland med fem.

Kjelder
Dagsavisen 31. desember 2006

2006
Idrettstilskipingar i Oslo
Handball i 2006
Noregsmeisterskap i 2006
Vladimir Sjadrin

Vladimir Nikolajevitsj Sjadrin () var ein russisk ishockeyspelar frå Moskva. Perioden 1970-78 vann han fem VM-gull og to OL-gull for Sovjetunionen.

Sjadrin vart verdsmeister i 1970, 1973, 1974, 1975 og 1978. Både frå Vinter-OL 1972 og Vinter-OL 1976 reiste han heim som olympisk meister. I tillegg vann han to VM-sølv og ei VM-bronse. 

Senterløparen Sjadrin spelte på Spartak Moskva frå 1965 til 1979 og danna over mange sesongar ei frykta fyrsterekke i lag med vengane Aleksandr Jakusjev og Aleksandr Martinjuk. Han vart sovjetisk seriemeister 1967, 1969 og 1976, samt cupmeister i 1970 og 1971. Frå 1979 til han la opp i 1983 var han aktiv for den japanske ishockeyklubben Ōji Seishi, seriemeister 1982 og 1983.

Kjelder

Denne artikkelen bygger på «Wladimir Nikolajewitsch Schadrin» frå ,  den 4. april 2021.  

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1972
Sovjetiske deltakarar under vinter-OL 1972
Ishockeyspelarar under vinter-OL 1972
Medaljevinnarar under vinter-OL 1976
Sovjetiske deltakarar under vinter-OL 1976
Ishockeyspelarar under vinter-OL 1976
Folk frå Moskva
Handball-NM 2002/03 for menn

Noregsmeisterskapen i handball 2002/03 for menn vart vunne av Sandefjord Turn- & Idrettsforening etter finalesiger 29 – 26 over byrivalen IL Runar.

Finalen vart avvikla i Oslo Spektrum laurdag 29. mars 2003 framfor 4 441 tilskodarar. Ved pause leia Sandefjord med 16 mot 15. Også andreomgangen vart jamn, men favoritten syrgde for at dei to lagas fjerde innbyrdes finalemøte enda med kongepokal til STIF. 

For Sandefjord spelte målvakta Mats Fransson, 6-målsskårarane Erik Hucko, Thomas Pettersen og Eivind Ellingsen, Geir Jomaas (4), Kim G. Jacobsen (3), Pål Cramer (3) og Bjarte Myrhol (1). 

Ole Magnus Ekelund fann 7 gongar vegen til nettmauskane for Runar. Andre Jørgensen skåra 6 mål og Lasse Lie 5. Hine måla kom frå Jon Egil Ek og Kristian Hansen, begge (3), Stein Olaf Sando og Frank Løke eitt kvar.

Dommarane Svein Olav Øie og Øyvind Togstad straffa Runar med fire 2-minuttsutvisingar, Sandefjord med ein einaste.

Kjelder
Tønsbergs Blad 31. mars 2003

2003
Idrettstilskipingar i Oslo
Noregsmeisterskap i 2003
Handball i 2003
Handball-NM 2000/01 for menn

Noregsmeisterskapen i handball 2000/01 for menn vart vunne av Sandefjord Turn- & Idrettsforening etter finalesiger 22 – 20 over byrivalen IL Runar.

Finalen vart avvikla i Oslo Spektrum laurdag 28. april 2001  framfor 3 432 tilskodarar. Ved pause leia Runar med 11 mot 10. Også andreomgangen vart jamn, før Sandefjord kom i føringa og til sist vann med 2 fleire mål enn Runar.

Thomas Pettersen vart toppskårar for Sandefjord med 6 nettkjenningar. I mål stod kapteinen Marinko Kurtovic ein god kamp, sentrale spelarar elles var danskane Kim G. Jacobsen og Jan Kirkegaard, samt den norske kantspelaren Eivind Ellingsen.

Jarl Trollerud skåra 6 mål og vart toppskårar for Runar. 

Dommarane Bjørn Erik Børresen og Øyvind Togstad straffa begge laga med to 2-minuttsutvisingar.

Kjelder
Dagsavisen 29. april 2001

2001
Idrettstilskipingar i Oslo
Noregsmeisterskap i 2001
Handball i 2001
Handball-NM 1990/Menn

Noregsmeisterskapen i handball 1990 for menn vart vunne av Sandefjord Turn- & Idrettsforening gjennom finalesiger 24 – 18 over byrivalen IL Runar.

Semifinalane
Tindlund – IL Runar 21 – 30
Sandefjord TIF – Stavanger IF 21 – 19

Finalen
Finalen vart avvikla i Drammenshallen sundag 4. desember 1990 framfor 4 500 tilskodarar. I den fyrste omgangen gjekk Sandefjord i leiinga 5-2 før Runar reduserte til 7-8. Deretter skåra Sandefjord fem mål utan Runar makta kvittere. Frå 13-8 auka Sandefjord til 16-10 ved pause. I byrjinga av den andre omgangen la Sandefjord på til 21-12, for så å kontrollere kampen inn til ein seksmålssiger.

Gunnar Fosseng var målvakt for vinnarlaget. Flest Sandefjord-mål skåra Sergej Demidov med 9, vidare stod Ole Gustav Gjekstad for 6 mål og Morten Schønfeldt 5, medan Karl Erik Bøhn og Oddvar Jakobsen begge noterte seg for 2 mål.

Runar sine mål kom frå Pål Myrdam (8), Ketil Aase (5), Bjørn Vidar Eriksen (3), Bård Tonning (1) og Pål Vidar Lundquist (1).   

Dommarane Yngve Walstad og Per Erik Sjong straffa Sandefjord med to 2-minuttsutvisingar og Runar med ei.

Kjelder
Tønsbergs Blad 5. desember 1990

1990
Idrettstilskipingar i Viken
Idrett i Drammen
Noregsmeisterskap i 1990
Handball i 1990
Gennadij Tsygankov

Gennadij Tsygankov () var ein russisk ishockeyspelar frå Vanino i Khabarovsk kraj. Perioden 1971-79 vann han fem VM-gull og to OL-gull for Sovjetunionen.

Forsvarsspelaren Tsygankov vart verdsmeister i 1971, 1973, 1974, 1978 og 1979. Både frå Vinter-OL 1972 og Vinter-OL 1976 reiste han heim som olympisk meister. I tillegg vann han to VM-sølv og ei VM-bronse. 

Tsygankov spelte frå 1966 i to år på det nystarta ishockeylaget SKA Khabarovsk. Deretter gjorde han teneste i CSKA Moskva i tolv år. Med CSKA vann han åtte seriemeisterskap og to cupmeisterskap.

Kjelder

Denne artikkelen bygger på «Gennadi Dmitrijewitsch Zygankow» frå ,  den 5. april 2021.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1972
Sovjetiske deltakarar under vinter-OL 1972
Ishockeyspelarar under vinter-OL 1972
Medaljevinnarar under vinter-OL 1976
Sovjetiske deltakarar under vinter-OL 1976
Ishockeyspelarar under vinter-OL 1976
Handball under Sommar-OL 2008/Karar

Handball under Sommar-OL 2008 for karar fann stad frå 10. til 24. august 2008. Kampane vart spelt i to innandørshallar i Beijing. Tolv landslag deltok i turneringa. Laga var delt inn i to grupper med seks lag i kvar, der alle spelte kamp mot einannan. Dei fire beste laga frå kvar gruppe avanserte til kvartfinale. Vinnarane av semifinalane møttest til finale, medan taparane gjorde opp om bronseplassen. Frankrike vann gull etter at laget slo Island i finalen. Spania vann bronsefinalen over Kroatia.

Finalen
Frankrike tok kommandoen i kampen og leia 9–4 etter 17 minutts spel, ved pause stod det 15–10. I den andre omgangen kontrollerte Frankrike inn til femmåls-triumf 28–23. Dei franske måla kom frå Nikola Karabatić (8), Bertrand Gille (5), Luc Abalo (4), Cédric Burdet (4), Michaël Guigou (3), Daniel Narcisse (2), Joël Abati (1), Olivier Girault (1). Thierry Omeyer vakta målet.

Med 5 fulltreffar skåra Ólafur Stefánsson flest mål for islendingane.

Innleiande runde

Gruppe A

Gruppe B

Sluttspelet

Kvartfinalar

Plasseringskampar om 5.- til 8.-plass 

Kamp om 7.-plass

Kamp om 5.-plass

Semifinalar

Bronsefinale

Finale

Sjå òg 
 Handball under Sommar-OL 2008 – Kvinner

Bakgrunnsstoff 
Beijing 2008 Olympic Games
International Handball Federation
European Handball Federation

Øvingar under sommar-OL 2008
2008
Handball i 2008
Smørøyet

Smørøyet var eit laurdagsprogram for born og ungdom på NRK som gjekk frå 1998 til 2000. Programmet var retta mot born frå 10 til 14 år.
Smørøyet fekk prisen for beste borneprogram under Gullruten 1998. 

Serien etterfylgde Midt i smørøyet og vart erstatta av Reser.

Programleiarar
 Petter Schjerven (programleiar, 1998–99)
 Ole Martin Lauritsen (programleiar, 1998–99)
 Janne Rønningen (reporter/programleiar, 1998–00)
 Anja Stabell (reporter, 1998–00)
 Stian Barsnes-Simonsen (1999–00)
 Anders Varmann Hustad (1999–00)

Prosjektleiarar
 Hans-Olav Thyvold (1998–99)
 Barbro Semmingsen (1999–00)

Regi  
 Mette Kristensen
 Hilde Hægh

Kjelder

Denne artikkelen byggjer på «:no: Smørøyet» frå ,  den 5. april 2021.  

NRK
Fjernsynsseriar frå 2000-åra
Fjernsynsseriar frå 1990-åra
NRK Borne-TV
Handball-NM 1989/Menn

Noregsmeisterskapen i handball 1989 for menn vart vunne av Sandefjord Turn- & Idrettsforening gjennom finalesiger 26 – 25 mot Kragerø Idrettsforening etter ekstraomgangar.

Semifinalane
Fredensborg/Ski – Kragerø IF 17 – 19
Sandefjord TIF – Stavanger IF 27 – 21

Finalen
Finalen vart avvikla i Skienshallen sundag 10. desember 1989 framfor 4 00 tilskodarar. Kragerø styrte kampen og leia 12-10 ved pause. Også i den andre omgangen leia laget frå Telemark, heilt til ein tabbe førte til at Sandefjord fekk tak i ballen og utlikna til 21-21 eit par-tre sekundar før ordinær tid var ute. Etter to jamne ekstraomgangar kneip Sandefjord kongepokalen med sine 26 mot Kragerøs 25 mål. 

Sandefjord sine mål kom frå Henning Haugan (5), Karl Erik Bøhn (5), Knut Arne Iversen (4), John Petter Sando (4), Ole Gustav Gjekstad (3), Erik Holmer (3), Michael Rath (1). Også målvakta Gunnar Fosseng noterte seg for ei skåring.

Arve Muffetangen vart toppskårar for Kragerø med sine 7 nettkjenningar. Dag Sjøstrøm og Simen Muffetangen skåra 6 gongar, medan Bjarne Sten Jørgensen, Kjell Ove Aasen og Espen Eidissen stod for høvesvis 3, 2 og 1 mål.

Dommarane Ole Strand og Bjørn Erik Børresen straffa Sandefjord med tre 2-minuttsutvisingar og Kragerø med heile 7.

Kjelder
Østlandsposten 11. desember 1989

1989
Idrettstilskipingar i Vestfold og Telemark
Idrett i Skien
Noregsmeisterskap i 1989
Handball i 1989
Viktor Singer

Viktor Singer () var ein russisk ishockeyspelar frå ein landsby i Rjazan oblast. Perioden 1965-69 vann han fire VM-gull og OL-gull for Sovjetunionen.

Målvakta Singer vart verdsmeister i 1965, 1966 og 1967, olympisk meister 1968 og verdsmeister 1969. I dei fire fyrste turneringane danna han målvaktspar med Viktor Konovalenko.

Singer spelte 1961-64 for SKA Kujbysjev. Sidan gjorde han teneste i Spartak Moskva til han la opp i 1977. Han vart sovjetisk seriemeister 1967, 1969 og 1976, samt cupmeister i 1970 og 1971.

Kjelder

Denne artikkelen bygger på «Wiktor Alexandrowitsch Singer» frå ,  den 6. april 2021.  

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1968
Sovjetiske deltakarar under vinter-OL 1968
Ishockeyspelarar under vinter-OL 1968
Igor Romisjevskij

Igor Romisjevskij () var ein russisk ishockeyspelar frå Zjukovskij i Moskva oblast. Perioden 1968-72 vann han to OL-gull og tre VM-gull for Sovjetunionen, i tillegg til VM-sølv.

Forsvarsspelaren Romisjevskij vart olympisk meister med det sterke sovjetmannskapet som gjekk til topps i ishockey-turneringa under vinterleikane 1968 i Grenoble. Dei neste tre åra vart han verdsmeister med mykje det same sovjetlandslaget. Under Vinter-OL 1972 i Sapporo forsvarte Romisjevskij og lagkameratane den olympiske meistertittelen, derimot måtte dei sjå seg slått av Tsjekkoslovakia då Ishockey-VM 1972 vart avvikla i Praha i april 1972.

Romisjevskij gjorde teneste i CSKA Moskva frå 1960 til han la opp i 1972. Gjennom desse tolv sesongane fekk han med seg ni seriemeisterpokalar og fire cupmeistertitlar.

Kjelder

Denne artikkelen bygger på «Igor Anatoljewitsch Romischewski» frå ,  den 6. april 2021.  

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1968
Sovjetiske deltakarar under vinter-OL 1968
Ishockeyspelarar under vinter-OL 1968
Medaljevinnarar under vinter-OL 1972
Sovjetiske deltakarar under vinter-OL 1972
Ishockeyspelarar under vinter-OL 1972
Handball-NM 1993/Menn

Noregsmeisterskapen i handball 1993 for menn vart vunne av Sandefjord Turn- & Idrettsforening gjennom finalesiger 25 – 14 over Fyllingen Idrettslag.

Semifinalane
Sandefjord TIF – IL Runar 16 – 15
Viking HK – Fyllingen IL 18 – 21

Finalen
Finalen vart avvikla i Oslo Spektrum torsdag 30. desember 1993 framfor 1 744 tilskodarar. Sandefjord tok tidleg føringa og leia 12-6 ved pause. Fyllingen reduserte i den andre omgangen til 9-14. før Sandefjord sidan høvla over Bergens-laget og til sist vann med heile elleve fleire mål enn Fyllingen.

Sandefjord-måla kom frå Simen Muffetangen (8), Øystein Havang (4), Ole Gustav Gjekstad og Geir Oustorp (3, begge), Eyvind Wingsternes og Atle Larsen (2, begge), John Petter Sando, Stein Olaf Sando, Johnny Jensen (1, alle). Karl Erik Bøhn og Erik Holmer kom ikkje på skåringslista. Gunnar Fosseng var målvakt.

For Fyllingen skåra Trond Botnen 6 mål og Jan Aase 4. Morten Haugstvedt, Rune Søvdsnes, Knut Heimark og Rolf Dahle noterte seg alle for ei skåring.

Dommarane Kenneth Abrahamsen og Arne M. Kristiansen straffa Sandefjord med fire 2-minuttsutvisingar og Fyllingen med tre.

Kjelder
Tønsbergs Blad 31. desember 1993
Bergensavisen 31. desember 1993

1993
Idrettstilskipingar i Oslo
Noregsmeisterskap i 1993
Handball i 1993
Handball-NM 2001/02 for menn

Noregsmeisterskapen i handball 2001/02 for menn vart vunne av Sandefjord Turn- & Idrettsforening etter finalesiger 35 – 26 over Stavanger Håndball.

Finalen vart avvikla i Oslo Spektrum laurdag 9. mars 2002 framfor 3 249 tilskodarar. Tittelforsvararane frå Sandefjord tok styringa i kampen og leia med seks mål til pause, 18-12. Gjennom den andre omgangen auka laget leiinga, slik at kampen om kongepokalen enda med nimålssiger Sandefjord TIF.

Flest mål for Sandefjord skåra Eivind Ellingsen med 8. Kenneth Klev stod for 7 mål, Erik Hucko 6, Pål Cramer 5, Thomas Pettersen 4, Kim G. Jacobsen 3, Kristoffer Moen og Fredrik Dyve, begge 1. Marinko Kurtovic var målvakt.

Stavanger sine målskårarar var Stian Vatne (8), Kjetil Strand og Frode Kristiansen (7, begge), Jonas Edland (3) og Jo Svendsen (1). Ole Erevik vakta målet.

Dommarane Rune Forbord og Ole Jørstad straffa Sandefjord med fem 2-minuttsutvisingar og Stavanger med fire.

Kjelder
Rogalands Avis 11. mars 2002

2002
Idrettstilskipingar i Oslo
Noregsmeisterskap i 2002
Handball i 2002
Handball-NM 1998/99 for menn

Noregsmeisterskapen i handball 1998/99 for menn vart vunne av Sandefjord Turn- & Idrettsforening etter finalesiger 26 – 18 over Drammen Håndballklubb.

Finalen vart avvikla i Oslo Spektrum laurdag 13. februar 1999  framfor 3 500 tilskodarar. Ved pause leia Sandefjord 12 mot 10. Utover i den andre omgangen var det klasseskilnad på laga, så Sandefjord enda opp med ein åttemålssiger.

Øystein Havang vart toppskårar for Sandefjord med 8 nettkjenningar. Geir Oustorp, Pål Cramer, Johnny Jensen og Preben Vildalen skåra alle saman kvar sine 3 mål, medan Eivind Wingsternæs teikna seg for 2 skåringar. Også Eivind Ellingsen, Erik Hucko, Thomas Pettersen og Atle Larsen kom på skåringslista. Gunnar Fosseng og Marinko Kurtovic var målvakter.

Drammen sine mål kom frå Knut-Helge Jacobsen (8), Thomas Johansen (3), Geir Jomaas (3). Lasse Steinseth (2), Otto Petter Paulsen (2).

Dommarane Kenneth Abrahamsen og Arne M. Kristiansen straffa Drammen med fire 2-minuttsutvisingar og Sandefjord med ei.

Kjelder
Dagsavisen 14. februar 1999

1999
Idrettstilskipingar i Oslo
Noregsmeisterskap i 1999
Handball i 1999
Handball-NM 1992/Menn

Noregsmeisterskapen i handball 1992 for menn vart vunne av Idrettslaget Runar gjennom finalesiger 26 – 16 over Viking Håndballklubb frå Stavanger.

Semifinalane
IL Runar – Urædd  31 – 16
Viking HK – Sandefjord TIF 24 – 22

Finalen
Finalen vart avvikla i Oslo Spektrum laurdag 5. desember 1992 framfor 2 512 tilskodarar. Runar tok omgåande føringa og leia tidleg 4-1, for å auke til 14-7 ved pause. I den andre omgangen heldt overkøyringa fram og Runar sikra seg kongepokalen med ti måls margin.

Runar-måla kom frå Kjetil Lundberg (5), Sjur Tollefsen (5), Pål Vidar Lundquist (4), Roger Kjendalen (4), Bård Tonning (4), Einar Veierød (2), Kristian Hansen (1) og Ronny Jacobsen (1). Svenske Mats Fransson var målvakt.

Vikings Gregorij Neretin vart toppskårar i finalen med 6 nettkjenningar. Arve Betten skåra 5 mål og Erlend Sødal 2. Hine Viking-måla stod Kjetil Eilertsen, Jakob Jønsson og Jostein Jøsund for.

Begge laga vart dømde til to 2-minuttsutvisingar av Terje Anthonsen og Yngve Walstad.

Kjelder
Telemark Arbeiderblad 7. desember 1992

1992
Idrettstilskipingar i Oslo
Noregsmeisterskap i 1992
Handball i 1992
Handball-NM 1995/96 for menn

Noregsmeisterskapen i handball 1995/96 for menn vart vunne av Idrettslaget Runar gjennom finalesiger 29 – 22 over Viking Håndballklubb frå Stavanger.

Finalen
Finalen vart avvikla i Oslo Spektrum laurdag 23. februar 1996 framfor 4 349 tilskodarar. Runar tok omgåande føringa og leia 14 – 9 ved pause. I den andre omgangen var sigeren aldri truga og Runar sikra lagets andre kongepokal i handball med sju måls margin.

Kantspelaren Sjur Tollefsen vart toppskårar for Runar med sine 9 nettkjenningar. Kristian Hansen skåra 6 gongar, Tormod Moldestad og Jarl Trollerud noterte seg for 4 mål kvar, medan Ole Kristian Strøm, Bård Tonning og Geir Erlandsen stod for høvesvis 3, 2 og 1 Runar-mål. Målvakta Mats Fransson stod ein god kamp.

Viking-måla kom frå Tor Bjørn Andersen (5), Erlend Sødal (3), Jan Thomas Lauritzen (3), Stig Penne (3), Rune Erland (2), Christian Berge (2) og Rune Haugseng, Asle Gran, Cord Manhenke, Øystein Stray (1, alle). Steinar Ege var målvakt.

Dommarane Bjørn Høgsnes og Svein Olav Øie straffa Runar med fem 2-minuttsutvisingar og Viking med ei.

Kjelder
Tønsbergs Blad 26. februar 1996
Rogalands Avis 26. februar 1996

1996
Idrettstilskipingar i Oslo
Noregsmeisterskap i 1996
Handball i 1996
Handball-NM 1997/98 for menn

Noregsmeisterskapen i handball 1997/98 for menn vart vunnen av Idrettslaget Runar gjennom finalesiger 18 – 17 over byrivalen Sandefjord Turn- & Idrettsforening. Kongepokalen var Runars tredje på få år.

Semifinalane
Stavanger IF – IL Runar (27-15 og 17-25) = 44 – 50
Sandefjord TIF – Drammen HK (28-24 og 30-16) = 58 – 40

Finalen
Finalen vart avvikla i Oslo Spektrum laurdag 7. februar 1998 framfor 4 080 tilskodarar. Sandefjord TIF leia 8 – 7 ved pause. I den andre omgangen auka laget leiinga til fire mål, før Runar snudde eit målfattig oppgjer til eittmålstriumf.

Runar sine mål kom frå Kristian Hansen (4), Dejan Petkovic og Lasse Lie (3, begge), medan Tormod Moldestad, Ole Kristian Strøm, Bård Tonning og Geir Erlandsen alle fire skåra kvar sine 2 gongar. Jan Stankiewicz stod i mål for vinnarlaget.

Sandefjords Preben Vildalen vart toppskårar i finalen med 5 nettkjenningar. Elles skåra Øystein Havang 4 gongar, og Johnny Jensen så vel som Atle Larsen kvar sine 3 mål. Pål Cramer og Eivind Wingsternæs noterte seg for ei skåring kvar. Eivind Ellingsen og Thomas Pettersen kom ikkje på skåringslista. Gunnar Fosseng var målvakt.

Dommarane Kenneth Abrahamsen og Arne M. Kristiansen straffa Runar med tre 2-minuttsutvisingar og Sandefjord med to.

Kjelder
Østlandsposten 9. februar 1998

1998
Idrettstilskipingar i Oslo
Noregsmeisterskap i 1998
Handball i 1998
Jevgenij Misjakov

Jevgenij Misjakov () var ein russisk ishockeyspelar frå ein landsby i Moskva oblast. Perioden 1968-72 vann han to OL-gull og tre VM-gull for Sovjetunionen.

Angrepsspelaren Misjakov vart olympisk meister med det sterke sovjetmannskapet som gjekk til topps i ishockey-turneringa under vinterleikane 1968 i Grenoble. Dei neste tre åra vart han verdsmeister med mykje det same sovjetlandslaget. Under Vinter-OL 1972 i Sapporo forsvarte Misjakov og lagkameratane den olympiske meistertittelen, derimot måtte dei sjå seg slått av Tsjekkoslovakia då Ishockey-VM 1972 vart avvikla i Praha i april 1972.

Misjakov spelte perioden 1960-63 ein sesong på kvar av ishockeylaga Spartak Kaluga, Spartak Moskva og Tver HK. Frå 1963 gjorde han teneste i CSKA Moskva til han la opp i 1974. Med CSKA sanka han åtte seriemeisterpokalar og fem cupmeistertitlar.

Kjelder

Denne artikkelen bygger på «Мишаков, Евгений Дмитриевич» frå ,  den 9. april 2021.  

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1968
Sovjetiske deltakarar under vinter-OL 1968
Ishockeyspelarar under vinter-OL 1968
Medaljevinnarar under vinter-OL 1972
Sovjetiske deltakarar under vinter-OL 1972
Ishockeyspelarar under vinter-OL 1972
Jurij Ljapkin

Jurij Ljapkin () er ein russisk tidlegare ishockeyspelar frå Balasjikha i Moskva oblast. I tida 1971-76 vann han fire VM-gull og eitt OL-gull for Sovjetunionen.

Forsvarsspelaren Ljapkin vart verdsmeister fyrste gongen i 1971. Sidan var han med i mannskapa som sigra i verdsmeisterskapen 1973, 1974, 1975. Frå Vinter-OL 1976 reiste han heim som olympisk meister, derimot måtte han nøye seg med sølv i Ishockey-VM 1976.

Ljapkin spelte på Kimik Voskresensk frå 1964 til -72, og på ny 1976-78. I mellomtida gjorde han teneste for Spartak Moskva frå 1972 til 1976, avslutta perioden med å verte sovjetisk seriemeister i 1976. 1978/79-sesongen var han atter å sjå i Spartak-drakt, før han avslutta som aktiv hos japanske Ōji Seishi i tida 1979-82.

Kjelder

Denne artikkelen bygger på «Juri Jewgenjewitsch Ljapkin» frå ,  den 10. april 2021.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1976
Sovjetiske deltakarar under vinter-OL 1976
Ishockeyspelarar under vinter-OL 1976